**Špecifikácia predmetu zákazky, lehota dodania a platobné podmienky**

**Spracovanie návrhu Zmien a doplnkov Územného plánu zóny Košice – Myslava (ÚPN-Z Myslava)**

**Uvedený návrh bude štruktúrovo vypracovaný ako doplnok k VZN Mesta Košice č. 52 v týchto samostatných častiach:**

Časť A: návrh zmeny ÚPD pre potreby prerokovania - 5x tlačená verzia, 1x digitálna verzia

Časť B: návrh zmeny ÚPD pre potreby schvaľovania s návrhom dodatku k všeobecne záväznému nariadeniu (ďalej len VZN) - 3x tlačená verzia,1x digitálna verzia

Časť C: čistopis zmeny ÚPD s kópiou uznesenia mestského zastupiteľstva a VZN - 6x tlačená verzia, 1x digitálna verzia

Tlačená verzia bude spracovaná formou priesvitiek s podkladom pôvodného územného plánu, použitím rovnakého grafického a farebného značenia ako u pôvodného územného plánu. Digitálna verzia bude odovzdaná na CD nosiči v editovateľnom formáte DGN(DWG) a v needitovateľnom PDF pre grafickú časť a v editovateľnom formáte DOC a needitovateľnom PDF pre textovú časť. Digitálna verzia bude dodaná v rozsahu a štruktúre podľa rozsahu tlačenej verzie. Needitovateľný PDF formát pre grafickú časť bude spracovaný navyše aj ako sútlač podkladu a navrhovanej zmeny. Digitálna verzia vo formáte PDF, určená pre zverejnenie na webovej stránke bude mať veľkosť jedného súboru max. 3 MB. Dodávateľ poskytne objednávateľovi súčinnosť pri prerokovávaní návrhu a to najmä odborný výklad pri prerokovaní s verejnosťou a dotknutými organizáciami.

**Lehota na dodanie:**

Časť A: 45 dní od vystavenia objednávky

Časť B: 30 dní od dodania vyhodnotenia pripomienok s návrhom na rozhodnutie od Odborne spôsobilej osoby pre obstarávanie územnoplánovacích podkladov a územnoplánovacích dokumentácií

Časť C: 15 dní od schválenia ÚPD v mestskom zastupiteľstve

**Platobné podmienky:**

Spracovanie diela bude fakturované v troch termínoch:

1. Po dodaní návrhu zmeny ÚPD pre potreby prerokovania 50% z celkovej ceny za spracovanie
2. Po odsúhlasení návrhu podľa §25 zákona č. 50/1976 Zb. v znení neskorších predpisov 40 % z celkovej ceny za spracovanie
3. Po dodaní čistopisu zmeny ÚPD 10% z celkovej ceny za spracovanie

Jednotlivé časti odmeny budú vyplatené na základe riadnych faktúr vystavených a doručených spracovateľom. Splatnosť faktúr bude 30 dní.

V Košiciach dňa 6.10.2020; Vypracoval: Martin Richnavský, Odd. ÚHA mesta Košice